Αριθ. C 318/30 Επίσημη Εφημερίδα των Ευρωπαϊκών Κοινοτήτων 12. 12. 88 
Γνωμοδότηση για την πρόταση οδηγίας του Συμβουλίου σχετικά με τις ελάχιστες απαιτήσεις για τη 
χρήση εξοπλισμού ατομικής προστασίας από τους εργαζομένους(') 
(88/C 318/12) 
Στις 23 Μαρτίου 1988 το Συμβούλιο των Ευρωπαϊκών Κοινοτήτων αποφάσισε να ζητήσει, με βάση τις 
διατάξεις του άρθρου 118 Α της Συνθήκης για την Ίδρυση της Ευρωπαϊκής Οικονομικής Κοινότητας, 
τη γνωμοδότηση της Οικονομικής και Κοινωνικής Επιτροπής για την παραπάνω πρόταση. 
Το τμήμα κοινωνικών, οικογενειακών, εκπαιδευτικών και πολιτιστικών θεμάτων, στο οποίο ανατέθηκε 
η προετοιμασία των σχετικών εργασιών, υιοθέτησε τη γνωμοδότηση του στις 15 Σεπτεμβρίου 1988, με 
βάση την εισήγηση του κ. Schade-Poulsen, εισηγητή, και του κ. Aspinall, συνεισηγητή. 
Η Οικονομική και Κοινωνική Επιτροπή υιοθέτησε κατά την 258η σύνοδο ολομέλειας (συνεδρίαση της 
28ης Σεπτεμβρίου), με μεγάλη πλειοψηφία, 2 ψήφους κατά και 3 αποχές, την ακόλουθη γνωμοδότηση. 
1. Γενικές παρατηρήσεις 
1.1. Η ΟΚΕ, όπως και προηγουμένως με το σχέδιο 
«οδηγίας-πλαίσιο»(2), επιδοκιμάζει την πρόταση της Επιτρο­
πής, η οποία θεωρείται ως το πρώτο αξιόλογο βήμα σε κοινο­
τικό επίπεδο προς τη βελτίωση της ασφάλειας και της 
προστασίας της υγείας των εργαζομένων διαμέσου, στην 
προκειμένη περίπτωση, της χρήσης μέσων ατομικής 
προστασίας. 
1.2. Η ΟΚΕ σημειώνει ότι η πρόταση συνδέεται με το 
σχέδιο οδηγίας για την προσέγγιση του ατομικού προστατευ­
τικού εξοπλισμού που προτάθηκε βάσει του άρθρου 100 Α της 
Συνθήκης το οποίο αποβλέπει στη δημιουργία μιας «κοινής 
αγοράς» και το οποίο επίσης απαιτεί όπως η Επιτροπή «λάβει 
ως βάση ένα υψηλό βαθμό προστασίας στις προτάσεις της 
σχετικά με την υγεία και την ασφάλεια». 
Η παρούσα πρόταση στηρίζεται στο άρθρο 118Α της Συνθή­
κης που αποβλέπει στην εναρμόνιση των συνθηκών στο εργα­
σιακό περιβάλλον «ενώ θα διατηρούνται οι βελτιώσεις που 
έχουν επιτευχθεί». Η συμμετοχή των κοινωνικών εταίρων, 
καθώς και η σύναψη κατάλληλων συλλογικών ή επαγγελμα­
τικών συμφωνιών και η εφαρμογή πρόσθετων μέτρων που 
προβλέπει η οδηγία αυτή, αποτελούν σημαντικούς παράγο­
ντες σχετικά. 
1.3. Επίσης τονίζεται ότι η πρόληψη των κινδύνων στο 
χώρο εργασίας εξακολουθεί να έχει προτεραιότητα. Αυτό 
συνεπάγεται την πρόληψη και την εξουδετέρωση των κινδύ­
νων κατά κύριο λόγο διαμέσου συλλογικών και οργανωτικών 
μέσων και μεθόδων, όπως αναφέρει η πρόταση οδηγίας και 
όπως αναλύεται λεπτομερώς στην «οδηγία-πλαίσιο» και την 
«πρώτη ειδική οδηγία» για τις ελάχιστες απαιτήσεις ασφά­
λειας και υγείας στους χώρους εργασίας (η. 
1.4. Τόσο η πρόληψη των κινδύνων όσο και η χρησιμο­
ποίηση του ατομικού προστατευτικού εξοπλισμού απαιτούν 
(') ΕΕ αριθ. C 161 της 20. 6. 1988, σ. 1. 
(2) Βλ. γνωμοδότηση της ΟΚΕ, ΕΕ αριθ. C 175 της 4. 7. 1988, 
σ. 22-28, για την οδηγία-πλαίσιο. 
(3) Βλ. γνωμοδότηση της ΟΚΕ, ΕΕ αριθ. C 175 της 4.7. 1988, 
σ. 28-29. για το διοικητικό προσωπικό αλλά και τους εργάτες σαφή, 
εύληπτη και επίκαιρη ενημέρωση και συνεχή εκπαίδευση. 
Αυτό αφορά ιδιαίτερα τις μικρομεσαίες επιχειρήσεις, ο αριθ­
μός των οποίων αυξάνεται συνεχώς αλλά που συχνά δεν 
διαθέτουν επαρκείς πόρους. Συνεπώς, η Επιτροπή είναι 
ανάγκη να προβλέψει την παροχή ειδικής ενίσχυσης προς 
αυτή την κατηγορίας επιχειρήσεων, και τη συμμετοχή των 
εργοδοτών και των εργαζομένων με βάση τις ακόλουθες κα­
τευθυντήριες γραμμές: 
— διανομή κοινοτικών ενημερωτικών δελτίων και καταλό­
γων αναδρομής σχετικά με την εκτίμηση των κινδύνων 
στους χώρους εργασίας και την κατάλληλη χρήση και 
ποιότητα του προστατευτικού εξοπλισμού (με βάση τις 
πληροφορίες που περιλαμβάνονται στο σχέδιο οδηγίας), 
— ενθάρρυνση για την οργάνωση σχετικών εκπαιδευτικών 
μαθημάτων που θα υποστηρίζονται από την Κοινότητα, 
προγραμματισμένων «δεσμών» μαθημάτων δι'αλληλο-
γραφίας, προτύπων σχεδίων κ.τ.λ., 
— κοινοτική ενίσχυση και καθοδήγηση για την εκπαίδευση 
ειδικευμένου προσωπικού και για την ανάπτυξη υπηρε­
σιών προληπτικής επαγγελματικής ιατρικής για ομάδες 
επιχειρήσεων στον τομέα αυτό. 
1.5. Στο πλαίσιο αυτό, το στάδιο εφαρμογής της οδηγίας 
μπορεί να θεωρηθεί ως μια διαρκής διαδικασία με την οποία 
παρακολουθείται η πρόοδος που σημειώνεται στα κράτη 
μέλη, ενισχύεται η λήψη πρόσθετων μέτρων υπό το πρίσμα 
των προτάσεων που υποβάλλουν οι εκπρόσωποι των εργοδο­
τών και των εργαζομένων, και συνεχίζεται η βελτίωση των 
προδιαγραφών, ειδικά όταν σημειώνεται πρόοδος ή επιτυγχά­
νεται προσέγγιση μεταξύ των κρατών μελών, όπως αναφέ­
ρεται στο παράλληλο σχέδιο οδηγίας σχετικά με τις τεχνικές 
προδιαγραφές. 
2. Ειδικές παρατηρήσεις 
2.1. Θα ήταν σκόπιμο όπως τα άρθρα 1 και 3 παραπέμπουν 
στα άρθρα 5 και 6 της «οδηγίας-πλαίσιο» καθώς και στην 
«πρώτη ειδική οδηγία περί ατομικής προστασίας» γενικό­
τερα, ώστε να διευκρινισθεί η προτεραιότητα που έχει δοθεί 
στην πρόληψη και την εξουδετέρωση των κινδύνων διαμέσου 
συλλογικών προστατευτικών μέσων. 
12. 12. 88 Επίσημη Εφημερίδα των Ευρωπαϊκών Κοινοτήτων Αριθ. C 318/31 
2.2. Οι ορισμοί του «χώρου εργασίας» και του «εργαζομέ­
νου» που περιλαμβάνει το άρθρο 2 πρέπει να τροποποιηθούν 
κατά τρόπο ώστε να ανταποκρίνονται σε αναγνωρισμένους 
ορισμούς της Διεθνούς Οργάνωσης Εργασίας (ΔΟΕ), όπως 
ήδη πρότεινε η ΟΚΕ στη γνωμοδότηση της για την «οδηγία-
πλαίσιο»('). 
Η ΟΚΕ καλεί επίσης την Επιτροπή να υποβάλει στο άμεσο 
μέλλον ειδικές οδηγίες για τις υπηρεσίες και τους οργανι­
σμούς που δεν καλύπτει το άρθρο 2, ιδιαίτερα όσον αφορά 
τον εξοπλισμό που χρησιμοποιείται από υπηρεσίες πρώτων 
βοηθειών και διάσωσης. 
2.3. Το άρθρο 3 πρέπει να τροποποιηθεί και να διατυπωθεί 
ως ακολούθως: «Ο εξοπλισμός ατομικής προστασίας πρέπει 
να είναι εύκολα διαθέσιμος και να χρησιμοποιείται...». 
Επίσης η μετάφραση του άρθρου αυτού χρειάζεται αναθεώ­
ρηση. 
2.4. Οι δύο τελευταίες περιπτώσεις του άρθρου 4 επιβάλλε­
ται να τροποποιηθούν και να διατυπωθούν ως εξής: 
«— να προσαρμόζεται στην εγνωσμένη κατάσταση της 
υγείας του εργαζομένου· 
— να ενσωματώνει, αν είναι δυνατόν, στοιχεία που να 
μπορούν να χρησιμοποιηθούν και να προσαρμοσθούν από 
το χειριστή όταν χρειασθεί, όπως ορίζεται στα άρθρα 5 
και 12 της οδηγίας-πλαίσιο». 
2.5. Σε σχέση με την αξιολόγηση του εξοπλισμού ατομικής 
προστασίας, που προτείνεται στο άρθρο 5 καθώς και με βάση 
τις γενικές γραμμές που χαράσσονται στο παράρτημα της 
οδηγίας, μπορεί να δημιουργηθεί η εντύπωση ότι ο 
εξοπλισμός αυτός δεν εξασφαλίζει πάντα την προστασία των 
εργαζομένων. Για παράδειγμα, όταν πρόκειται για 
«προστατευτικά ενδύματα» ή για «ενδύματα προστασίας από 
χημικές ουσίες» ή από «τη ραδιενεργό μόλυνση», ο κίνδυνος 
παραμένει να υποστούν οι εργαζόμενοι παρόμοια μόλυνση 
από το ίδιο το προστατευτικό ένδυμα τη στιγμή που το αφαι­
ρούν. 
Το άρθρο 5 είναι ανάγκη επίσης να αναφέρει ότι, κατά την 
επιλογή του εξοπλισμού ατομικής προστασίας, ο εργοδότης 
οφείλει να συνεργάζεται στενά με τους εργαζομένους, και/ή 
τους εκπροσώπους τους, όπως απαιτούν τα άρθρα 5 στ), 9 και 
10 της «οδηγίας-πλαίσιο». 
Το άρθρο 5.1(a) θα πρέπει να τροποποιηθεί ως εξής: 
«ανάλυση των κινδύνων οι οποίοι κανονικά δεν μπορούν 
να αποφευχθούν.» 
(') Γνωμοδότηση της ΟΚΕ, ΕΕ αριθ. C 175 της 4. 7. 1988, σ. 22, ό.π. 
σημείο 2.2. 
Βρυξέλλες, 28 Σεπτεμβρίου 1988. 2.6. Αξίζει να σημειωθεί ότι οι βασικές ρυθμίσεις που 
προτείνονται στο άρθρο 6 και μπορούν να θεσπισθούν από 
τα μεμονωμένα κράτη μέλη, αφενός αποτελούν δείγμα της 
ελαστικότητας της οδηγίας αλλά και βασικό μέσο προσδιο­
ρισμού των περιστάσεων, των δραστηριοτήτων ή των τομέων 
δραστηριότητας στους οποίους είναι αναγκαία η χρήση 
ατομικού προστατευτικού εξοπλισμού, γεγονός που ίσως 
απαιτήσει τη λήψη πρόσθετων μέτρων και μεγαλύτερη προ­
σοχή όπως προβλέπει η οδηγία. 
Όσον αφορά το άρθρο 6.3 θα πρέπει στην πρόταση οδηγίας 
να τονίζεται ρητά ότι τα κράτη μέλη οφείλουν να διεξάγουν 
διαβουλεύσεις με τους εκπροσώπους των ενδιαφερομένων 
εθνικών οργανώσεων των εργοδοτών και των εργαζομένων. 
2.7. Το άρθρο 7.1 πρέπει να τροποποιηθεί έτσι ώστε να 
καταστεί σαφές ότι ο κατάλογος των μέτρων που πρόκειται 
να εφαρμοστούν σε συνεργασία με τους κοινωνικούς εταίρους 
είναι πλήρης. Πρέπει επίσης να διασαφηνίζει ότι οι εργαζόμε­
νοι είναι απαραίτητο να συμμετέχουν στη λήψη αποφάσεων 
για τη μη θέσπιση συλλογικών μέτρων προστασίας. 
Στο άρθρο 7.2 χρειάζεται να διευκρινισθεί ότι με τον όρο 
«ευθύνη του εργοδότη» εννοείται η ευθύνη για τη λήψη των 
αναγκαίων μέτρων προστασίας της ασφάλειας και της υγείας 
των εργαζομένων, όπως αναφέρεται στο άρθρο 5.1 της 
«οδηγίας-πλαίσιο». 
Οι προϋποθέσεις του άρθρου 7.3 πρέπει να έχουν λογική 
ακολουθία σε όλες τις γλώσσες με βάση το πρωτότυπο (γαλ­
λικό) κείμενο. 
2.8. Όπως αναφέρει ήδη στη γνωμοδότηση για την 
«οδηγία-πλαίσιο», πρέπει να ζητείται η γνώμη τόσο της Οικο­
νομικής και Κοινωνικής Επιτροπής όσο και του Ευρωπαϊκού 
Κοινοβουλίου, τα οποία θα ενημερώνονται στο πρακτικό 
στάδιο εφαρμογής που περιγράφεται στα άρθρα 8 και 9. 
2.9. Τα παραρτήματα της οδηγίας πρέπει να θεωρηθούν ως 
χρήσιμες κατευθυντήριες γραμμές και δέον να αναθεωρούνται 
διαρκώς σύμφωνα με το άρθρο 6. 
Στο πλαίσιο αυτό, ενώ αναγνωρίζει ότι στο Παράρτημα II 
παρατίθεται ένας μη εξαντλητικός κατάλογος, η ΟΚΕ θα 
πρότεινε να συμπεριληφθούν άλλα παραδείγματα όπως προ­
σωπίδες για την προστασία των οφθαλμών και του προσώπου, 
προστατευτικά καλύμματα για τους αγκώνες, τοπική προστα­
σία του δέρματος (αυτοκόλλητες ταινίες ή λευκοπλάστης) 
προστατευτικά ενδύματα για ιατρικές εργαστηριακές και πρώ­
τες βοήθειες κλπ. 
Ο Πρόεδρος της 
Οικονομικής και Κοινωνικής Επιτροπής 
Alfons MARGOT